Ayen akk iyi-swahmen aṭas anda akken ɛaceɣ d azal i ttakken i yergazen, ula d imeẓluḍen, nesɛa yiwen n uɛessas n tewwurt, ur iban d acu-t, nefs d argaz, nefs nniḍen d ibgi ; yesɛa anyir-is yekres, allen-is zgant xerzent s tirtaw, yerna ččurent d imeṭṭawen, anzaren d imecṭaḥ rebzen, icenfiren n uqemmuc rxan-d, uglan d iɣezfanen yerna d iwraɣen, rkan yerna ɛewjent. Yerna yesḥujdul, yiwen uḍar-is yessexser-as-t irumatizm, yezga yettɣima di tlemmast n tderbuzt n leqawas, uqbel tiseddarin.